ชาวสกลนคร กว่า 1,000 คน ร่วมกิจกรรม "รวมพลคนรักกีฬา" มินิมาราธอน 2562
ชาวสกลนคร กว่า 1,000 คน ร่วมกิจกรรม "รวมพลคนรักกีฬา" มินิมาราธอน 2562           วันนี้ 9 มิถุนายน 2562 จังหวัดสกลนคร ร่วมกับสำนักงานการกีฬาแห่งประเทศไทย จังหวัดสกลนคร จัดกิจกรรม "รวมพลคนรักกีฬา" มินิมาราธอน 2562 เพื่อเฉลิมพระเกียรติ เนื่องในโอกาสพระราชพิธีบรมราชาภิเษก พุทธศักราช 2562 ณ บริเวณลานรวมใจไทสกล อำเภอเมืองสกลนคร เพื่อเป็นการส่งเสริมและสนับสนุนการออกกำลังกาย สร้างสุขภาพที่ดีให้แก่ประชาชน และสร้างความรักสามัคคีเป็นอันหนึ่งอันเดียวกัน โดยมีนายนพดล ไพฑูรย์ รองผู้ว่าราชการจังหวัดสกลนคร เป็นประธานในพิธีเปิดกิจกรรม           โดยชาวจังหวัดสกลนคร ได้ให้ความสนใจเข้าร่วมกิจกรรมวิ่งในครั้งนี้เป็นอย่างมาก ซึ่งเปิดรับสมัครเพียง 2 วัน มีจำนวนผู้สมัครเป็นจำนวนมากถึง 1,600 คน เกินกว่าเป้าหมายที่กำหนด ระยะทาง 5.5 กิโลเมตร มีทั้งเด็ก ผู้ใหญ่ ผู้สูงอายุ และหมู่คณะ เข้าร่วมในการวิ่งครั้งนี้ บรรยายเป็นไปด้วยความอบอุ่น มิตรภาพ รอยยิ้ม และความสุข          ทั้งนี้ผู้ที่วิ่งเข้าถึงเส้นชัย ได้รับใบประกาศนียบัตรทุกคน โดยนายนพดล ไพฑูรย์ รองผู้ว่าราชการจังหวัดสกลนคร ได้กล่าวชื่นชมและขอบคุณประชาชน หน่วยงานต่าง ๆ ในจังหวัดสกลนคร ที่ได้เข้าร่วมและให้การสนับสนุนกิจกรรมครั้งนี้ โดยเฉพาะอย่างยิ่งผู้ที่เข้าร่วมวิ่งในครั้งนี้ทุกคน